joelniklaus/EU_Wikipedias huggingface dataset:
Ελισάβετ Μαυρικίεβνα (Ελισάβετ της Σαξονίας-Άλτενμπουργκ)

H Ελισάβετ Μαυρικίεβνα, (γερμ. Elisabeth von Sachsen-Altenburg von Wettin, ρωσικά: Елизавета Маврикевна, 25 Ιανουαρίου 1865 - 24 ΜΑρτίου 1927) από τον Οίκο των Βέττιν ήταν κόρη του πρίγκιπα της Σαξονίας-Άλτενμπουργκ και με τον γάμο της έγινε μεγάλη δούκισσα της Ρωσίας.

Βιογραφία
Η Ελισάβετ Αυγούστα Μαρία Αγνή ήταν η δεύτερη κόρη του Μαυρίκιου, Πρίγκιπα της Σαξονίας-Άλτενμπουργκ, και της Αυγούστας, κόρης του Βερνάρδου Β΄, Δούκα της Σαξονίας-Μάινινγκεν.

Οικογένεια
Παντρεύτηκε τον 2ο εξάδελφό της Κωνσταντίνο Κωνσταντίνοβιτς των Σ.Χ.Γκόττορπ μεγάλο δούκα της Ρωσίας και είχε τέκνα:
 Ιβάν 1886-1918, πρίγκιπας της Ρωσίας.
 Γαβριήλ 1887-1955, πρίγκιπας της Ρωσίας.
 Τατιάνα 1890-1979, παντρεύτηκε πρώτα τον Κωνσταντίνο Μπαγκρατιόν πρίγκιπα του Μουκράνι Γεωργίας και μετά τον Αλέξανδρο Βασίλιεβιτς Κοροτσένζοφ.
 Κωνσταντίνος 1891-1918, απεβίωσε 27 ετών.
 Ολέγκ 1892-1914, απεβίωσε 22 ετών.
 Ιγκόρ 1894-1918, απεβίωσε 24 ετών.
 Γεώργιος 1903-1938, πρίγκιπας της Ρωσίας.
Ναταλία 1905.
 Βέρα 1906-2001.

Πηγές
 K. R. Poems (in Russian)
 The King of the Jews, (Play), Funk & Wagnalls, NY, 1914. from Archive.org

Παραπομπές 

Οίκος των Βέττιν
Γερμανοί ευγενείς
Πριγκίπισσες της Γερμανίας
Οίκος Ρομάνοφ
Μεγάλες Δούκισσες της Ρωσίας
Πριγκίπισσες της Σαξονίας-Άλτενμπουργκ
Βέρα Κωνσταντίνοβνα της Ρωσίας (1906-2001)

Να μη συγχέεται με τη θεία της Βέρα Κωνσταντίνοβνα της Ρωσίας.

H Βέρα Κωνσταντίνοβνα, ρωσικά: Вера Константиновна (24 Απριλίου 1906 - 11 Ιανουαρίου 2001) από τον Οίκο του Σ.Χ.Γκόττορπ ήταν κόρη του μεγάλου δούκα της Ρωσίας.

Βιογραφία
Ήταν η δεύτερη κόρη του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρίκιου πρίγκιπα της Σαξονίας-Άλτενμπουργκ.

Γεννήθηκε στο ανάκτορο Παυλόβσκ της Αγ. Πετρούπολης και έλαβε το όνομα της εκ πατρός θείας της Βέρας Κωνσταντίνοβνας μεγάλης δούκισσας της Ρωσίας. Στη βάπτισή της ανάδοχοι έγιναν ο μεγαλύτερος αδελφός της Κωνσταντίνος και η σύζυγος του 2ου εξαδέλφου της Νικολάου Β΄, η Αλεξάνδρα Φιόντροβνα (Αλίκη της Έσσης). Ο πατέρας της ήταν ένας αξιοσέβαστος ποιητής.

Η Βέρα με τους γονείς της και τον αδελφό της Γεώργιο επισκέφθηκαν τους συγγενείς της μητέρας της στο Άλτενμπουργκ, όταν το θέρος του 1914 δολοφονήθηκε ο Φραγκίσκος Φερδινάνδος της Αυστρίας και ξεκίνησε ο Α΄ Π. Π. Οι γονείς της αιφνιδιάστηκαν και βρέθηκαν παγιδευμένοι σε εχθρική χώρα, τη Γερμανία. Με την παρέμβαση της Αυγούστας-Βικτωρίας του Σ.Χ.Σ.Αουγκούστενμπουργκ τούς επετράπη η επιστροφή στη Ρωσία. Τα έξι μεγαλύτερα αδέλφια της εισήλθαν στον στρατό και μάλιστα ο Ολέγκ σκοτώθηκε σε μάχη. Αυτό ήταν η αρχή μίας σειράς κακοτυχιών.

Πηγές
 King, Greg, and Penny Wilson. Gilded Prism. Eurohistory, 2006. ISBN 0-9771961-4-3
 Zeepvat, Charlotte, The Camera and the Tsars, Sutton Publishing, 2004, ISBN 0-7509-3049-7.
 Exhibition Catalog, Princess Vera Konstantinovna. 100th birthday, Petronii, St Petersburg, 2007. (Russian)
 Princess Vera Constantinovna, Autobiographical articles Kadetskaya pereklichka. Кадетская перекличка № 3 New York, 1972. (Russian)

Παραπομπές 

Οίκος του Σλέσβιχ-Χόλσταϊν-Γκόττορπ
Λουίζα Καρλόττα της Σαξονίας-Άλτενμπουργκ

H Λουίζα Καρλόττα, (γερμ. Louise Charlotte von Sachsen-Altenburg von Wettin, 1 Αυγούστου 1873 - 14 Απριλίου 1953) από τον Οίκο των Βέττιν ήταν κόρη του πρίγκιπα της Σαξονίας-Άλτενμπουργκ και με τον γάμο της έγινε πριγκίπισσα του Άνχαλτ.

Βιογραφία
Η Μαρία Αγνή Λουίζα Καρλόττα ήταν η τρίτη (επιζήσασα) κόρη του Μαυρίκιου της Σαξονίας-Άλτενμπουργκ και της Αυγούστας, κόρης του Βερνάρδου Β΄ της Σαξονίας-Μάινινγκεν.

Οικογένεια
Παντρεύτηκε το 1895 τον Εδουάρδο του Άνχαλτ και είχε τέκνα:
 Φρειδερίκη Μαργαρίτα 1896.
Λεοπόλδος Φρειδερίκος Μαυρίκιος Ερνέστος Κωνσταντίνος Αριβέρτος Εδουάρδος 1897-1898.
Μαρία Αυγούστα 1898-1983, παντρεύτηκε τον Ιωακείμ της Πρωσίας.
 Ιωακείμ Ερνέστος 1901-1947, Δούκας του Άνχαλτ.
 Ευγένιος 1903-1980, νυμφεύτηκε την Αναστασία Γιούνγκμαϊερ και είχε τέκνο:
 Αναστασία, γενν. 1940, παντρεύτηκε τον Μαρία Εμμανουήλ, Μάργραβο του Μάισσεν.
 Βόλφγκανγκ 1912-1936.

Πηγές
 Scott-Keltie, J. (2016). The Statesman's Year-Book. Springer. p. 682. ISBN 9780230270299.

Παραπομπές

Οίκος των Βέττιν
Πριγκίπισσες της Σαξονίας-Άλτενμπουργκ
Γερμανίδες δούκισσες
Σπήλαιο Ευριπίδη

Το Σπήλαιο του Ευριπίδη είναι μια σπηλιά, περίπου 47 μέτρα βάθος με δέκα μικρά δωμάτια, πάνω σε έναν λόφο με θέα τον Κόλπο του Σαρωνικού, νότια της Σαλαμίνας. Το όνομά του προέρχεται από την φήμη που είχε αποκτήσει από τους αρχαίους χρόνους ως το μέρος όπου ο θεατρικός συγγραφέας Ευριπίδης ερχόταν για να γράψει τις τραγωδίες του. Οι αρχαίοι συγγραφείς Φιλόχορος και Σάτυρος περιέγραφαν τον Ευριπίδη ως μισάνθρωπο που απέφευγε την κοινωνία και παραμόνευε σε μια σπηλιά. Ο Ρωμαίος συγγραφέας του 2ου αιώνα Άυλος Γέλλιος ισχυρίστηκε ότι είχε επισκεφτεί την "απαίσια και ζοφερή σπηλιά" κατά την διάρκεια της επίσκεψής του στην Ελλάδα (Attic Nights XV.20).

Πρόσβαση 
Το σπήλαιο, που έχει σήμανση από τον κεντρικό δρόμο, βρίσκεται μεταξύ των οικισμών Περιστέρια και Κολωνες, περίπου 350 μέτρα βορειοδυτικά από την οδό Ευριπίδου. Η πρόσβαση γίνεται από καθαρό μονοπάτι και στην είσοδο του σπηλαίου υπάρχει μια ατσάλινη πόρτα.

Παραπομπές
The Cave of Euripides on Salamis , έκθεση 1996, Yannos Lolos
Ακάμας: Σπήλαιο Ευριπίδη, G. Lolas (στα ελληνικά).
Important Archaeological Sites, Aristotles' Lyceum And Cave Of Euripides, Found in Greece Archaeologists Say, Πρεσβεία της Ελλάδας, Ουάσινγκτον, 14 Ιανουαρίου 1997
Clay pot points to Cave of Euripides, New York Times, 13 Ιανουαρίου 1997

Εξωτερικοί σύνδεσμοι

Ἓυριπιδη
Σαλαμίνα (νησί)
Καρλόττα της Σαξονίας-Άλτενμπουργκ

H Καρλόττα (γερμ. Charlotte von Sachsen-Altenburg, 4 Μαρτίου 1899 - 16 Φεβρουαρίου 1989) από τον Οίκο των Βέττιν ήταν κόρη του Δούκα της Σαξονίας-Άλτενμπουργκ και με τον γάμο της έγινε Πριγκίπισσα της Πρωσίας.

Βιογραφία
Η Καρλόττα Αγνή Ερνεστίνη Αυγούστα Ματθίλδη Μαρία Θηρεσία Αδολφίνη ήταν η πρώτη κόρη του Ερνέστου Β΄ της Σαξονίας-Άλτενμπουργκ και της Αδελαΐδας, κόρης του Γουλιέλμου του Σάουμπουργκ-Λίππε.

Οικογένεια
Παντρεύτηκε το 1919 τον Σιγισμούνδο της Πρωσίας και είχε τέκνα:
 Βαρβάρα 1920-1994, παντρεύτηκε τον Χριστιανό Λουδοβίκο του Μεκλεμβούργου-Σβερίν.
 Αλφρέδος 1924-2013, πρίγκιπας της Πρωσίας. Νυμφεύτηκε την Μαρίτσα Φάρκας ντε Τσαλαντέργκισε ντε Κίσκαπορνοκ και δεν απέκτησαν απογόνους.

Πηγές
 Marlene A. Eilers, Queen Victoria's Descendants, page 162.

Παραπομπές 

Οίκος των Βέττιν
Κάτια Συκαρά

Η Κάτια Συκαρά είναι καθηγήτρια στο Ινστιτούτο Ρομποτικής του Τμήματος Πληροφορικής στο Carnegie Mellon University και διεθνώς γνωστή για την έρευνά της πάνω στην τεχνητή νοημοσύνη, ιδιαίτερα στους τομείς της διαπραγμάτευσης, των αυτόνομων παραγόντων και των πολλαπλών συστημάτων. Διευθύνει το Εργαστήριο Ρομποτικής στο Carnegie Mellon University και εργάζεται ως συνεργάτης για τους διδακτορικούς φοιτητές τόσο στο Ινστιτούτο Ρομποτικής όσο και στο Tepper School of Business.

Γεννημένη στην Ελλάδα, πήγε στις ΗΠΑ για να λάβει ανώτατες σπουδές με διάφορες υποτροφίες, συμπεριλαμβανομένων της υποτροφίας Fulbright (1965-1969). Έλαβε πτυχίο στα εφαρμοσμένα μαθηματικά από το Brown University, μεταπτυχιακό στο τομέα του ηλεκτρολόγου μηχανολόγου από το Πανεπιστήμιο του Ουισκόνσιν-Μιλγουόκι και διδακτορικό στην πληροφορική από το Ινστιτούτο Τεχνολογίας της Τζόρτζια. Έλαβε επίσης διδακτορικό από το Πανεπιστήμιο Αιγαίου το 2004.

Εξωτερικοί σύνδεσμοι
Αρχική σελίδα
The Intelligent Software Agents Lab
Ινστιτούτο Ρομποτικής
International computing expert joins the University of Aberdeen
CMU Robotics Institute developing communication tools for cars that can warn of traffic jams and map out alternative routes

Έλληνες επιστήμονες υπολογιστών
Ευστρατία Καλφαγιάννη

Η Ευστρατία (Έφη) Καλφαγιάννη είναι ελληνο-αμερικανίδα μαθηματικός που ειδικεύεται στην τοπολογία των χαμηλών διαστάσεων.

Βιογραφία 
Γεννήθηκε το 1965 στην Ελλάδα. Έζησε σε ένα μικρό ελληνικό νησί κατά τα πρώτα χρόνια της ζωής της. Ξεκίνησε να ενδιαφέρεται για τα μαθηματικά στο γυμνάσιο όπου έλαβε τα πρώτα της μαθήματα πάνω στην ευκλείδια γεωμετρία και την θεωρία των αριθμών. Οι καθηγητές της την ενθάρρυναν να συνεχίσει με σπουδές πάνω στα μαθηματικά.

Εκπαίδευση και καριέρα 
Αποφοίτησε από το ΑΠΘ τον Οκτώβριο 1987. Έλαβε μεταπτυχιακό το 1990 από το Fordham University και συνέχισε για διδακτορικές σπουδές στο Πανεπιστήμιο Κολούμπια, από όπου έλαβε ένα δεύτερο μεταπτυχιακό το 1991 και ένα διδακτορικό το 1995. Η διατριβή της, με τίτλο Finite Type Invariants for Knots in 3-Manifolds, είχε ως επιβλέποντες καθηγητές την Joan Birman και τον Xiao-Song Lin.

Μετά από μια μεταδιδακτορική έρευνα στο Institute for Advanced Study και τρία χρόνια ως αναπληρώτρια καθηγήτρια στο Rutgers University, μετακόμισε στο Πανεπιστήμιο Μίσιγκαν το 1998. Έγινε μόνιμη καθηγήτρια το 2008 και έλαβε το βραβείο MSU William J. Beal Outstanding Faculty το 2019.

Εξωτερικοί σύνδεσμοι
Αρχική σελίδα
Εκδόσεις

Παραπομπές 

Ελληνοαμερικανοί επιστήμονες
Έλληνες μαθηματικοί
Ευάγγελος Ελευθερίου

Ο Ευάγγελος Ελευθερίου είναι Έλληνας ηλεκτρολόγος μηχανολόγος. Είναι συνεργάτης της IBM και υπεύθυνος για το Τμήμα Cloud and Computing Infrastructure στο εργαστήριο της IBM στην Ελβετία. Είναι επίσης ο υπεύθυνος της ομάδας Memory and Cognitive Technologies στο ίδιο εργαστήριο.

Εκπαίδευση και ερευνητικά ενδιαφέροντα 
Ο Ελευθερίου αποφοίτησε το 1979 από το Πανεπιστήμιο Πατρών όπου έλαβε το πτυχίο του ηλεκτρολόγου μηχανολόγου. Μετά φοίτησε στο Πανεπιστήμιο Κάρλετον στην Οτάβα του Καναδά, όπου έλαβε μεταπτυχιακό (1981) και διδακτορικό (1985) πάνω στην ηλεκτρολογία μηχανολογία.

Έγινε μέλος του ερευνητικού διδακτικού προσωπικού του εργαστηρίου της ΙΒΜ, που εδρεύει στην Ελβετία, το 1986. Σήμερα διευθύνει το Τμήμα Cloud and Computing Infrastructure.

Έχει συγγράψει περίπου 200 ερευνητικές μελέτες.

Βραβεία και τιμές 
 Εκλεγμένο μέλος της National Academy of Engineering - 2018 για την συνεισφορά του στο digital storage και στις nanopositioning technologies.

 Συνεργάτης του IEEE, 2001

 2005 Βραβείο τεχνολογίας από το ίδρυμα Eduard Rhein, Γερμανία

 Συνεργάτης του ΙΒΜ, 2005

 Μέλος της Ακαδημίας Τεχνολογίας του ΙΒΜ, 2005

 IEEE Control System Society’s Control Systems Technology Award, December 2009

 Επίτιμος διδάκτορας στο Πανεπιστήμιο Πατρών, 9 Νοεμβρίου 2016

Παραπομπές 

Έλληνες Ηλεκτρολόγοι Μηχανικοί
Αριστείδης Πατρινός

Ο Αριστείδης Πατρινός είναι πρωτοπόρος στην συνθετική βιολογία και πρώην διευθυντής του "Human Genome Project" (Πρόγραμμα Ανθρώπινου Γονιδιώματος).

Βιογραφία 
Γεννήθηκε το 1947 από Έλληνες γονείς στην Αλεξάνδρεια της Αιγύπτου. Αποφοίτησε από ελληνικά και βρετανικά σχολεία και το 1965 εγκατέλειψε το Κάιρο για να εγκατασταθεί στην Αθήνα. Σπούδασε ηλεκτρολόγος μηχανικός και μηχανολόγος μηχανικός στο Εθνικό Μετσόβιο Πολυτεχνείο. Με την αποφοίτησή του το 1970, μετακόμισε στις ΗΠΑ και σπούδασε στο Σικάγο, στο Northwestern University. Το 1975 έλαβε το διδακτορικό και μετακόμισε στη Νέα Υόρκη, όπου δίδαξε στο Πανεπιστήμιο του Ρότσεστερ. Από αυτή την θέση συνεργάστηκε με το Τμήμα Ενέργειας και τα συνεργαζόμενα εργαστήριά του στην Νέα Υόρκη και στο Τενεσί. Εγκαταστάθηκε τελικά στην Ουάσινγκτον και έγινε μέλος πλήρους απασχόλησης στο Τμήμα Ενέργειας των ΗΠΑ.

Βραβεία 
Ο Πατρινός έχει λάβει δυο βραβεία Secretary's Gold Honor από το Τμήμα Ενέργειας και τρία βραβεία Presidential Rank Awards, αλλά και αρκετά τιμητικά βραβεία.

Εξωτερικοί σύνδεσμοι
Aristides A. N. Patrinos Deputy Director for Research
Dr. Aristides Patrinos Named President of Synthetic Genomics, Inc.
The scientist behind the miracle of synthetic biology
Μεγάλη Δούκισσα Ελισάβετ Μιχαήλοβνα της Ρωσίας

Η Μεγάλη Δούκισσα Ελισάβετ Μιχαήλοβνα της Ρωσίας (Великая Княгиня Елизавета Михайлова Романова/Velikaya Knyaginya Yelizaveta Mikhailovna Romanova, 26 Μαΐου 1826 - 28 Ιανουαρίου 1845) ήταν η πρώτη σύζυγος του Αδόλφου Α΄ του Νάσσαου, μετέπειτα Μεγάλου Δούκα του Λουξεμβούργου.

Βιογραφία
Γεννήθηκε στις 26 Μαΐου 1826 στη Μόσχα, και ήταν το δεύτερο παιδί και κόρη του Μεγάλου Δούκα Μιχαήλ Πάβλοβιτς της Ρωσίας και της Καρλόττας της Βυρτεμβέργης (μετέπειτα Έλενα Πάβλοβνα).Η Ελισάβετ γνωστή περισσότερο ως "Λίλι" πήρε το όνομα της από την θεία της Αυτοκράτειρα Ελισάβετ Αλεξέγιεβνα που πέθανε λίγες μέρες πριν από την γέννηση της.

Μεγάλωσε με τα άλλα αδέλφια της στο Παλάτι Μιχαήλοφσκι στην Αγία Πετρούπολη. Η Ελισάβετ λέγεται ότι ήταν η ομορφότερη μεταξύ των αδελφών της, και όπως η μητέρα της, Έλενα Πάβλοβνα, ήταν χαριτωμένη με τρόπους και με καλή μόρφωση. Στα τέλη του 1843, ο Αδόλφος, Δούκας του Νάσσαου επισκέφτηκε την Αγία Πετρούπολη και γνώρισε την Ελισάβετ για πρώτη φορά. 

Η μητριά του Αδόλφου, η Παυλίνα της Βυρτεμβέργης, ήταν μητρική θεία της Ελισάβετ. Ο Αδόλφος και η Ελισάβετ ερωτεύτηκαν και τελικά παντρεύτηκαν στις 31 Ιανουαρίου 1844 στην Αγία Πετρούπολη. Η Ελισάβετ ήταν 17 ετών και ο Αδόλφος ήταν 26 ετών. Μετά το γάμο, το ζευγάρι έμεινε στη Ρωσία για κάποιο χρονικό διάστημα έως ότου μετακόμισαν στη Γερμανία και εγκατέστησαν στο Κάστρο Μπίμπριχ στο Βίσμπαντεν. Η Ελισάβετ ως Δούκισσα του Νάσσαου ήταν δημοφιλής στον λαό.

Η Ελισάβετ και ο Αδόλφος είχαν ευτυχισμένο γάμο και η είδηση ότι ήταν έγκυος με το πρώτο τους παιδί έφερε ακόμα μεγάλη ευτυχία στο ζευγάρι. Πέθανε στις 28 Ιανουαρίου 1845 μετά από την γέννηση της κόρης της, η οποία επίσης πέθανε, στο Βίσμπαντεν σε ηλικία 18 ετών.

Τίτλοι
26 Μαΐου 1826 – 31 Ιανουαρίου 1844: Η Αυτοκρατορική Υψηλότητα Μεγάλη Δούκισσα Ελισάβετ Μιχαήλοβνα της Ρωσίας
31 Ιανουαρίου 1844 – 28 Ιανουαρίου 1845: Η Αυτοκρατορική Υψηλότητα Η Δούκισσα του Νάσσαου

Παραπομπές

 Den russisk-ortodokse Sankt Elisabeths Kirke i Wiesbaden 
 Biografie, PDF-Dokument
 I. S. Semjonow: Christliche Dynastien in Europa (Христианские династии Европы), Olma Media Group, 2002, Seite 425 (russisch)
  Elisabeth Michailowna in Wiesbaden
  Site officiel du temple Sv.Elizavety

|-

Οίκος Ρομάνοφ
Οίκος του Νάσσαου
Ρώσοι ευγενείς
Γερμανοί ευγενείς
Μεγάλες Δούκισσες της Ρωσίας
Γερμανίδες δούκισσες
Ιστορία των Εβραίων στο Μοναστήρι

Η Ιστορία των Εβραίων στο Μοναστήρι ξεκίνησε πριν διακόσια χρόνια.

Η επαρχία Μοναστηρίου ήταν ένα βιλαέτι της Οθωμανικής Αυτοκρατορίας, που δημιουργήθηκε το 1864 και περιείχε εδάφη της σημερινής Αλβανίας, Ελλάδας και Βόρειας Μακεδονίας.

Στις 11 Μαρτίου 1943, η εβραϊκή κοινότητα του Μοναστηρίου, που θεωρούνταν ιστορικά η μεγαλύτερη σε πληθυσμό εβραϊκή κοινότητα στην Βόρεια Μακεδονία, εξορίστηκε. Οι Εβραίοι, που κατάγονταν από την πόλη που ήταν γνωστή από το 1913 ως Μπίτολα, συνεχίζουν να την αποκαλούν με το όνομα που έφερε καθ'βόλη την διάρκεια των αιώνων της οθωμανικής κατοχής: Μοναστήρι.

Από το 1941 μέχρι το 1944, η Βουλγαρία, σε συμμαχία με την ναζιστική Γερμανία, κατέλαβε την γιουγκοσλαβική επαρχία της Μακεδονίας. Στις 11 Μαρτίου 1943, σε συνεργασία με τους Γερμανούς, οι Βούλγαροι αξιωματικοί του στρατού και της αστυνομίας συνέλαβαν 3.276 άνδρες, γυναίκες και παιδιά από το Μοναστήρι, τους εξόρισαν σε εδάφη, που ήταν υπό γερμανικό έλεγχο, και τους έθεσαν υπό την επιτήρηση των Γερμανών αξιωματικών. Οι Γερμανοί οδήγησαν τον εβραϊκό πληθυσμό του Μοναστηρίου και των περιχώρων στον θάνατο στο Στρατόπεδο εξόντωσης Τρεμπλίνκα ως μέρος του σχεδίου τους να θανατώσουν όλους τους Εβραίους, που διέμεναν σε ευρωπαϊκό έδαφος.

Σημειώσεις
Στο άρθρο έχει ενσωματωθεί κείμενο από το Μουσείο Ολοκαυτώματος των ΗΠΑ με άδεια GFDL.

Εξωτερικοί σύνδεσμοι

Monastir: The Story of a Sephardic Community in Macedonia
The Holocaust in Macedonia: Deportation of Monastir Jewry
Tower of Faces: The Jewish Community of Monastir, Macedonia
Jewish Community of Monastir: A Community in Flux
 Genealogical listing of Jews from Monastir who migrated to the United States and settled, mostly in Indianapolis, IN.
The Jews Community of Monastir (Bitola) Macedonia - A full history of the departed community 

Η Γιουγκοσλαβική Μακεδονία στον Β' Παγκόσμιο Πόλεμο
Θρησκεία στην Αλβανία

Στην Αλβανία η πλειοψηφούσα θρησκεία (τα 2/3) είναι το Ισλάμ και ειδικότερα το Σουνιτικό Ισλάμ ενώ υπάρχουν και αρκετοί Σιίτες Μπεκτασίδες. Οι χριστιανοί στην Αλβανία αποτελούν συνολικά το 1/4 του πληθυσμού και είναι κυρίως Καθολικοί Χριστιανοί, Ελληνορθόδοξοι, ενώ σε άνοδο βρίσκονται και διάφορες προτεσταντικές εκκλησίες που δρουν ιεραποστολικά. Στην Αλβανία ζουν και ελάχιστοι Εβραίοι, ενώ μεγάλο μέρος του πληθυσμού δηλώνουν άθεοι ή είναι θρησκευτικά αδιάφοροι. Στην Αλβανία η θρησκεία δεν ήταν ποτέ σημαντικός παράγοντας στην ζωή των Αλβανών, ενώ είναι πολύ συνηθισμένοι οι μικτοί γάμοι μεταξύ διαφορετικών θρησκειών. Η Αλβανία, επί κομμουνιστικού καθεστώτος του Ενβέρ Χότζα, ήταν το πρώτο και μοναδικό επίσημα άθεο κράτος του κόσμου και η θρησκεία ήταν αυστηρά απαγορευμένη.

Θρησκείες

Ισλάμ 
Το Ισλάμ έφτασε στην Αλβανία τον 15ο αιώνα μ.Χ., μετά τις Οθωμανικές κατακτήσεις στην περιοχή. Είναι η μεγαλύτερη θρησκευτική ομάδα της χώρας, με το 58.79% του πληθυσμού να την ακολουθεί.

Χριστιανισμός

Ορθοδοξία 
Σύφωνα με τον απολογισμό του 2011, το 6.75% των Αλβανών ακολουθεί την Αλβανική Ορθόδοξη εκκλησία. Τρεις εθνικές ομάδες οι Αλβανοί, οι Έλληνες και οι Βλάχοι, αποτελούν το μεγαλύτερο ποσοστό Ορθοδόξων.

Παρόλο που η ορθόδοξη εκκλησία της Αλβανία υπάρχει από τον 2ο αιώνα μ.Χ., και η Ορθοδοξία έφτανε μέχρι το 20% του πληθυσμού, η πρώτη ακολουθία στα Αλβανικά δεν έγινε στην Αλβανία, αλλά στην Μασαχουσέτη.

Καθολικισμός 
Το 2011 διαπιστώθηκε ότι το 10.03% των Αλβανών ακολουθούν τον Ρωμαιοκαθολικισμό. Η Αλβανία στο παρελθόν είχε δεκαοχτώ επισκοπές, από τις οποίες κάποιες είχαν ασταμάτητη ιστορία από την αρχή του Χριστιανισμού. Η χώρα ιστορικά είχε ηγηθεί από πολλούς καθολικούς ηγέτες, κάτι που ήταν ενάντιον στην επιρροή της Ορθοδοξίας και των Ορθοδόξων χωρών των Βαλκανίων. Παλαιοί Ορθόδοξοι ηγέτες γινόντουσαν καθολικοί, μονάχα για να αποφύγουν τον πιθανό εθνικό κίνδυνο από άλλα έθνη της περιοχής.

Υπάρχει επίσης πληθυσμός πιστών της Ελληνικής Καθολικής Εκκλησίας. Αυτοί είναι στο πληθυσμό περίπου 4 χιλιάδες.

Προτεσταντισμός 
Υπάρχει μία μικρή Αλβανική Ευαγγελική εκκλησία, η οποία παρόλο που ιδρύθηκε το 1887, αναγνωρίστηκε από το Αλβανικό κράτος μόνο τον Μάρτιο του 2011.

Ιουδαϊσμός 
Ο πληθυσμός των Εβραίων στην Αλβανία είναι μόνο γύρω στα 150 άτομα.

Αθεϊσμός 
Ιστορικά ο αθεϊσμός ήταν πολύ δημοφιλής ανάμεσα στους Αλβανούς. Ειδικά, κατά την διάρκεια του Ένβερ Χότζα, όπου το κράτος θεωρήθηκε ως "το πρώτο κοσμικό έθνος", απαγορεύτηκαν όλες οι Θρησκείες. Ακόμη και σήμερα, μετά την πτώση του κουμουνισμού, πολλοί Αλβανοί, είναι άθεοι ή αγνωστικιστές.

Παραπομπές 

 
Αλβανια
Πολιτισμός της Αλβανίας
Μεγάλη Δούκισσα Αικατερίνη Μιχαήλοβνα της Ρωσίας

Η Μεγάλη Δούκισσα Αικατερίνη Μιχαήλοβνα της Ρωσίας (Великая Княгиня Екатерина Михайлова Романова/Velikaya Knyaginya Yekaterina Mikhailovna Romanova, 28 Αυγούστου 1827 - 12 Μαΐου 1894) ήταν κόρη του Μεγάλου Δούκα Μιχαήλ Πάβλοβιτς της Ρωσίας.

Βιογραφία
Γεννήθηκε στις 28 Αυγούστου 1827 στην Αγία Πετρούπολη, και ήταν το τρίτο παιδί και κόρη του Μεγάλου Δούκα Μιχαήλ Πάβλοβιτς της Ρωσίας και της Καρλόττας της Βυρτεμβέργης (μετέπειτα Έλενα Πάβλοβνα).

Στις 16 Φεβρουαρίου 1851 η Αικατερίνη παντρεύτηκε τον Γεώργιο Αύγουστο του Μεκλεμβούργου-Στρέλιτς. Μαζί απέκτησαν τέσσερα παιδιά:
τον Νικόλαο (12 Ιουλίου 1854).
την Ελένη (1857-1936), παντρεύτηκε τον Αλβέρτο της Σαξονίας-Άλτενμπουργκ. Δεν απέκτησαν παιδιά.
τον Γεώργιο Αλέξανδρο (1859-1909), παντρεύτηκε την Ναταλία Φεοντόροβνα Βανλζάρσκια. Απέκτησαν 4 παιδιά.
τον Κάρολο Μιχαήλ (1863-1934).

Πέθανε στις 12 Μαΐου 1894 στην Αγία Πετρούπολη σε ηλικία 66 ετών.

Παραπομπές

 A. Danilov, Les Romanov : l'histoire de la dynastie, OLMA-Press, 2004
 M. Eksmo, Chronique biographiques, 2007
 Niederhauser Emil – Szvák Gyula: A Romanovok; Pannonica Kiadó, 2002; 
 Életrajzi adatok
 Képek, érdekességek 
 Григорян В. Г. Романовы. Биографический справочник.— М.: АСТ, 2007, с.512, ISBN 5-17-038050-X
 Пчелов Е. В. Романовы. История династии.— М.:ОЛМА-ПРЕСС,2004.
 Данилова А. Судьбы закон печальный. Жены сыновей Павла I. Биографические хроники.— М.:Эксмо,2007.

Οίκος Ρομάνοφ
Οίκος του Μεκλεμβούργου
Ρώσοι ευγενείς
Γερμανοί ευγενείς
Μεγάλες Δούκισσες της Ρωσίας
Θάνος Ολύμπιος

Ο Θάνος Ολύμπιος είναι Έλληνας τραγουδιστής, συνθέτης, μουσικολόγος. Γεννήθηκε στο Μαρούσι Αττικής.

Σπουδές 
Είναι πτυχιούχος του Μουσικού Πανεπιστημίου Αθηνών με μεταπτυχιακό (integrated master), κατέχει πτυχίο κλασσικού πιάνου καθώς και πτυχία ανωτάτων θεωρητικών σπουδών μουσικής: Αρμονίας, Αντίστιξης και Φούγκας.  Παίζει κλασσικό πιάνο, αρμόνιο και κιθάρα.

Δισκογραφία 
Το 2013 κυκλοφόρησε ο πρώτος δίσκος του Θάνου Ολύμπιου με τίτλο ''Διαδρομές''  όπου έχει ερμηνεύσει τραγούδια γνωστών καταξιωμένων δημιουργών όπως οι (με αλφαβητική σειρά): Σαράντης Αλιβιζάτος, Νινή Ζαχά, Μίκης Θεοδωράκης, Μανώλης Καραντίνης, Αντώνης Μιτζέλος, Χρύσανθος Μουζακίτης, Θανάσης Πολυκανδριώτης, Βασίλης Πάτσιος, Γιάννης Τζουανόπουλος καθώς και ένα ντουέτο με την τραγουδίστρια Πετρή Σαλπέα (6 εξ' αυτών σε πρώτη εκτέλεση και 4 σε επανεκτέλεση) [3].

Το 2016 κυκλοφόρησε από την εφημερίδα Ελεύθερος Τύπος ο δεύτερος του δίσκος με καινούριες συνθέσεις που του χάρισε ο κορυφαίος συνθέτης Μίμης Πλέσσας. Ο δίσκος που ονομάζεται ''Διάφανος σταυρός''  και έγινε πλατινένιος   περιέχει 10 τραγούδια όπου την καλλιτεχνική επιμέλεια, τις ερμηνείες πιάνου, καθώς και τις περισσότερες ενορχηστρώσεις επιμελήθηκε ο Μίμης Πλέσσας. Στίχους υπογράφουν μεγάλα ονόματα της στιχουργικής, αλλά και της δημόσιας ζωής όπως οι Λευτέρης Παπαδόπουλος, Λουκίλα Καρρέρ, Δημήτρης Κωνσταντάρας, Μάκης Τριανταφυλλόπουλος, Ιφιγένεια Γιαννοπούλου, Σταύρος Σταύρου και Κώστας Παπαπέτρου. Στο άλμπουμ συμμετέχουν και οι δημοφιλείς τραγουδίστριες Δέσποινα Ολυμπίου και Ραλλία Χρηστίδου μέσα από δύο ντουέτα με τον Θάνο Ολύμπιο [5]. 

Το 2017 ένα χρόνο πριν φύγει από τη ζωή ο κορυφαίος στιχουργός-ποιητής Μάνος Ελευθερίου είχε εμπιστευθεί στον Θάνο Ολύμπιο τα καινούρια του τραγούδια για τη τρίτη ολοκληρωμένη δισκογραφική δουλειά του. Το πρώτο από αυτά με τίτλο ‘’Έρωτες που έγιναν θηρία’’ σε μουσική του Χρύσανθου Μουζακίτη κυκλοφόρησε τον 7/2017 , ενώ το δεύτερο τραγούδι με τίτλο ‘’Με κιμωλία έγραψα’’ σε μουσική επίσης του Χρύσανθου Μουζακίτη κυκλοφόρησε τον 6/2018  και έμελλε να είναι το τελευταίο τραγούδι που κυκλοφόρησε εν ζωή του Μάνου Ελευθερίου . Έκτοτε αφού έκανε μια αποχή ενός έτους μετά τον θάνατο του Μάνου Ελευθερίου κυκλοφόρησε τρία ακόμα νέα τραγούδια σε στίχους του, το ‘’Φαροφύλακες’’ σε μουσική Χρύσανθου Μουζακίτη , το ‘’Πεσμένος ακροβάτης’’ σε μουσική του κορυφαίου συνθέτη Μίμη Πλέσσα  και πρόσφατα το ‘’Μυστική φωτιά’’ σε μουσική του ίδιου του Θάνου Ολύμπιου .

Το 2020, ο Θάνος Ολύμπιος κυκλοφόρησε 2 ακόμα τραγούδια. Το πρώτο από αυτά, με τίτλο ‘’Αν με χρειαστείς’’, συμπεριλήφθηκε στο cd ‘’Αντιστεκόμαστε’’ του Μανώλη Βελιτσιάνου που κυκλοφορεί από την δισκογραφική ‘’Καθρέφτης’’. Το δεύτερο τραγούδι, με τίτλο ‘’Ο έρωτας τα κάνει αυτά’’, σε μουσική του Νίκου Καπλάνη και στίχους της Μαρίας Κολιού, κυκλοφόρησε σε digital single.

Το 2021 κυκλοφόρησε το digital single ‘’Έτρεχα’’ σε μουσική Γιώργου Συκιανάκη & Θάνου Ολύμπιου και σε στίχους Χρήστου Κατσάνη & Θάνου Ολύμπιου.

Παραπομπές 

Έλληνες άνδρες τραγουδιστές
Ιστορία των Εβραίων στο Αζερμπαϊτζάν

Η Ιστορία των Εβραίων στο Αζερμπαϊτζάν χρονολογείται αρκετούς αιώνες. Σήμερα, οι Εβραίοι στο Αζερμπαϊτζάν αποτελούνται κυρίως από τρεις ομάδες : οι Καυκάσιοι Εβραίοι, που είναι η πιο πολυπληθής ομάδα ; οι Ασκεναζί, που εγκαταστάθηκαν στην περιοχή στα τέλη του 19ου και αρχές του 20ου αιώνα και κατά την διάρκεια του Β' Παγκοσμίου Πολέμου ; οι Γεωργιανοί Εβραίοι, που εγκαταστάθηκαν κυρίως στο Μπακού κατά τον πρώιμο 20ο αιώνα.

Παραπομπές

Εξωτερικοί σύνδεσμοι
Free Political Journal
Official Web-Site of Azerbaijani Jews
Humanitarian Association of Jewish Women of Azerbaijan
Chabad centres in Azerbaijan
Jewish Azerbaijan
The Jewish Community of Azerbaijan, The Museum of the Jewish People at Beit Hatfutsot
Union of Councils for Soviet Jews. FSUMonitor:Azerbaijan

Αζερμπαιτζαν
Εβραιοι
Αγνή της Βαυαρίας (μοναχή)

H Αγνή, γερμ. Agnes (1335 - 11 Νοεμβρίου 1352) από τον Οίκο του Βίττελσμπαχ ήταν κόρη του δούκα της Βαυαρίας & βασιλιά της Γερμανίας. Έγινε μοναχή.

Βιογραφία
Ήταν η πέμπτη κόρη (4η από τον 2ο γάμο) του Λουδοβίκου Δ΄ δούκα της Βαυαρίας και της δεύτερης συζύγου του Μαργαρίτας Β΄ των Αβέν κόρης και κληρονόμου του Γουλιέλμου Α΄ κόμη του Αινώ & της Ολλανδίας.

Γεννήθηκε στο Μόναχο και μεγάλωσε στο μοναστήρι του μοναχών της Αγ. Κλάρας. Οι πέντε αδελφια της μοιράστηκαν την Άνω Βαυαρία, την Κάτω Βαυαρία, το Βρανδεμβούργο, το Αινώ και της Ολλανδία. Όταν οι συγγενείς της τής πρότειναν έναν ευγενή ως γαμπρό, εκείνη απέρριψε την πρόταση και εισήλθε στη μονή ως μοναχή. Ήταν πάντα ασθενούς υγείας και απεβίωσε στο Μόναχο σε ηλικία 17 ετών.

Πηγές
 Dunbar, Agnes Baillie Cunninghame. A Dictionary of Saintly Women, Vol. 1, Bell, 1904

Οίκος του Βίττελσμπαχ
Θησαυρός του Κροίσου

Ο Θησαυρός του Κροίσου ,γνωστός και ως Θησαυρός της Λυδίας, είναι το όνομα μιας πολύτιμης συλλογής 363 αντικειμένων που προέρχονται από την εποχή κυριαρχίας του βασιλιά Κροίσου στη Λυδία(560-547 π.χ.). Για χρόνια(1987-1993) ο συγκεκριμένος θησαυρός ήταν μια νομική διαμάχη μεταξύ της Τουρκίας και του Μητροπολιτικού Μουσείου της Νέας Υόρκης, έχοντας κλαπεί στη δεκαετία του 1960 και πωληθεί στο συγκεκριμένο μουσείο.Τελικά ,επιστράφηκαν στην Τουρκία το 1993 όταν το Μουσείο παραδέχθηκε ότι ήξερε ότι ήταν κλεμμένα, όταν τα αγόρασε.  Το 2006 μετά από μια ανώνυμη καταγγελία,  δυο αντικείμενα από τη συλλογή φάνηκαν να λείπουν και να έχουν αντικατασταθεί με ψεύτικα. Σήμερα, ο Θησαυρός βρίσκεται στο Αρχαιολογικό Μουσείο του Ουσάκ.

Το χρονικό της ανακάλυψης και η κατάρα 
Το 1965 κάποιοι ντόπιοι ανακάλυψαν τον θησαυρό,σκάβοντας παράνομα, σε ένα χωριό στη δυτική επαρχία Ουσάκ στην Τουρκία. Περιλάμβανε 363 ασημένια και χρυσά αντικείμενα που πήραν το όνομα από τον βασιλιά της Λυδίας, Κροίσο. Γνωστές φήμες αναφέρουν ότι οι 7 άνθρωποι που εμπλέκονται στις ανασκαφές του θησαυρού, πέθαναν με βίαιο τρόπο ή υπέφεραν από μακροχρόνια κακοτυχία.  Οι χωρικοί του Ουσάκ ισχυρίστηκαν σε ένα δημοσιογράφο, ότι ο ένας από τους εσκαφείς έχασε και τους 3 γιους από δολοφονία και αυτοκινιτιστικά δυστυχήματα ενώ ο ίδιος έμεινε παράλυτος και πέθανε,ενώ ένας άλλο που ήταν μπλεγμένος στο σκάψιμο και την ανάσυρση του θησαυρού πήρε διαζύγιο και ο γιος του αυτοκτόνησε. Ο Bayırlar, ο οποίος πούλησε τα αντικείμενα στο εξωτερικό, φέρεται επίσης ότι είχε περάσει τρομερές στιγμές στη ζωή του και πέθανε με πόνο.

Η δικαστική διαμάχη 
Τη δεκαετία του 1970,ο δημοσιογράφος της Boston Globe Ρόμπερτ Τέιλορ και ένας από τους διευθυντές σε ένα μουσείο της Βοστώνης, η Έμιλι Βερμέλ, ισχυρίστηκε ότι 219 κομμάτια αντικειμένων του θησαυρού της Λυδίας είχαν αγοραστεί από το Μητροπολιτικό Μουσείο Τέχνης της Νέας Υόρκης μεταξύ του 1966 και του 1968. Πολλές διαφορετικές κυβερνήσεις στη Τουρκιά προσπάθησαν να επαναπατρίσουν τον θησαυρό.Τελικά, το 1993, μετά από μια  εξαετή δικαστική διαμάχη με το Μητροπολιτικό Μουσείο της Νέας Υόρκης που φαίνεται να κοστίζει στην Τουρκία 25 εκατομμύρια λίρες, τα εκθέματα επαναπατρίστηκαν. Ο Ακμπιαϊκόγλου παραδέχθηκε ότι πούλησε τα εκθέματα για να ξεπληρώσει χρέη τζόγου και καταδικάστηκε σε 13 χρόνια φυλάκισης.

Παραπομπές 

Λυδία
Αρχαιολογικοί τόποι στην Τουρκία
Άννα Σοφία του Παλατινάτου-Τσβάιμπρυκεν-Μπίρκενφελντ

H Άννα-Σοφία, γερμ. Anna-Sophia von Wittelsbach (2 Απριλίου 1619 - 1 Σεπτεμβρίου 1680) από τον Οίκο του Βίττελσμπαχ ήταν κόρη του δούκα του Παλατινάτου-Τσβάιμπρυκεν-Μπίρκενφελντ. Έγινε πριγκίπισσα-ηγουμένη στο αββαείο του Κβέντλινμπουργκ.

Βιογραφία
Ήταν η πρώτη (επιζήσασα κόρη) του Γεωργίου-Γουλιέλμου δούκα του Παλατινάτου-Τσβάιμπρυκεν-Μπίρκενφελτ και της Δωροθέας, κόρης του Όθωνα κόμη του Ζολμς-Ζόννενβαλντε.

Γεννήθηκε στο Μπίρκενφελντ και ακολούθησε εκκλησιαστική σταδιοδρομία. Ορίστηκε πριγκίπισσα-ηγουμένη του αββαείου του Κβέντλινμπουργκ το 1645, διαδεχόμενη τη Δωροθέα-Σοφία των Βέττιν, κόρη του δούκα της Σαξονίας-Βαϊμάρης. Αυτό έγινε την περίοδο του Τριακονταετούς Πολέμου, ο οποίος τελείωσε το 1648. Η μικρή της επικράτεια υπέφερε από την εισβολή του Σουηδικού στρατού. Η Άννα-Σοφία Α΄ ήλθε συχνά σε διαφωνία με τον Ιωάννη-Γεώργιο Β΄ εκλέκτορα της Σαξονίας και το συμβούλιο της πόλης του Κβέντλινμπουργκ. 

Απεβίωσε 61 ετών και τη διαδέχθηκε η Άννα Σοφία Β΄ του Κβέντλινμπουργκ, κόρη του λαντγκράβου της Έσσης-Ντάρμστατ.

Πηγές
 Svensson, Lars G.: Die Geschichte der Bibliotheca Bipontina, Institut für Pfälzische Geschichte und Volkskunde, 2002, p. 127

Οίκος του Βίττελσμπαχ
Ηγούμενες του Κβέντλινμπουργκ
Ελισάβετ Μαρία της Βαυαρίας (1874-1957)

Να μη συγχέεται με τη 2η εξαδέλφη της Ελισάβετ Μαρία της Βαυαρίας.

H Ελισάβετ Μαρία, (γερμ. Elisabeth Maria von Bayern von Wittelsbach, 8 Ιανουαρίου 1874 - 4 Μαρτίου 1957) από τον Οίκο του Βίττελσμπαχ ήταν κόρη του πρίγκιπα της Βαυαρίας και με τον γάμο της έγινε κόμισσα του Ζέεφρηντ & Μπούττενχαϊμ.

Βιογραφία
Η Ελισάβετ Μαρία Αυγούστα ήταν η πρώτη κόρη του Λεοπόλδου της Βαυαρίας και της Γκίζελας των Αψβούργων-Λωρραίνης, κόρης του Φραγκίσκου Ιωσήφ της Αυστρίας και βασιλιά της Ουγγαρίας & Βοημίας.

Οικογένεια
Παντρεύτηκε το 1893 τον Όθωνα, κόμη του Ζέεφρηντ αουφ Μπούττενχαϊμ, και είχε τέκνα:
 Γκίζελα 1895.
Ελισάβετ 1897-1975.
 Αυγούστα 1899-1978, παντρεύτηκε τον Αδαλβέρτο  της Βαυαρίας.
 Μαρία Βαλερία 1901-1972, παντρεύτηκε τον Γουλιέλμο Όθωνα του Ρήντεμανν (1903-1940).
 Φραγκίσκος Ιωσήφ 1904-1969, κόμης του Ζέεφρηντ αουφ Μπούττενχαϊμ, κύριος του Χάγκενμπαχ.

Πηγές
 Martha Schad: "Kaiserin Elisabeth und ihre Töchter", München (1997), ed. Langen-Müller, 147 pages, ISBN 3-7844-2665-4 / 143. ed. Piper, München (1999), 200 pages, ISBN 3-492-22857-7.
 Die Wittelsbacher. Geschichte unserer Familie. Adalbert, Prinz von Bayern. Prestel Verlag, München, (1979). Prestel Verlag 2005 edition: 462 pages and 100 illustr. ISBN 978-3-7913-3505-6 .

Παραπομπές 

Πριγκίπισσες της Βαυαρίας
Οίκος του Βίττελσμπαχ
Βαυαροί ευγενείς
Pegging

Το pegging είναι η σεξουαλική πρακτική κατά την οποία μία γυναίκα εκτελεί πρωκτικό σεξ μέσω της διείσδυσης στον πρωκτό ενός άνδρα με ένα στράπον ντίλντο. Η πρακτική αυτή μπορεί επίσης να συνοδεύεται με τον ερεθισμό των αρσενικών γεννητικών οργάνων.    

Όσον αφορά τη σωματική ευχαρίστηση, τα θηλυκά γεννητικά όργανα μπορεί να ερεθίζονται απευθείας από τη βάση του ντίλντο, ή από κολπική διείσδυση στη περίπτωση του διπλού στράπον. Η γυναίκα μπορεί να χρησιμοποιήσει έναν δευτερεύων δονητή, ανάμεσα στο ντίλντο και τα γεννητικά της όργανα. Οι άνδρες μπορεί να βρουν τον ερεθισμό του πρωκτού, του ορθού και ιδιαίτερα του προστάτη, απολαυστικό. Κατά τη διάρκεια του πρωκτικού σεξ, η αρσενική ευχαρίστηση μπορεί να προέλθει από τον προστάτη, το οποίο είναι ικανό να οδηγήσει σε οργασμό και εκσπερμάτιση.

Παραπομπές 

Σεξουαλικές πράξεις
BDSM ορολογία
Μπασέντζι

Το Μπασέντζι είναι φυλή κυνηγετικού σκύλου. Προέρχεται από την κεντρική Αφρική και έχουν βρεθεί στην Λιβύη ιερογλειφικά που το απεικονίζουν . Οι περισσότεροι σύλλογοι σκυλιών στον αγγλόφωνο κόσμο κατατάσσουν το μπασέντζι στην ομάδα των κυνηγετικών σκυλιών και συγκεκριμένα στην ομάδα των κυνηγόσκυλων. Η Διεθνής Ομοσπονδία Κυνολογίας κατατάσσει την φυλή στην πέμπτη ομάδα της (σπιτς και πρωτόγονες φυλές).

Το μπασέντζι παράγει έναν ασυνήθιστο ήχο που μοιάζει με τον λαρυγγισμό (αυτός ο ήχος του μπασέντζι ονομάζεται συνήθως μπαρού), λόγω του ασυνήθιστου σχήματος του λάρυγγα του μπασέντζι. Αυτό το χαρακτηριστικό έχει δώσει στο μπασέντζι το παρατσούκλι "το σκυλί που δεν γαβγίζει".

Το όνομα της φυλής προέρχεται από το ονοματικό σύνολο  (μετάφραση: "σκυλιά του χωρικού") της γλώσσας Λινγκάλα του Κονγκό.

Χαρακτηριστικά εμφάνισης 
Το μέγεθος του μπασέντζι είναι από μικρό ως μεσαίο. Το ύψος των ενήλικων αρσενικών φτάνει ως τα 43cm και των θηλυκών ως τα 40cm. Τα αρσενικά σε βάρος φτάνουν μέχρι τα 11 κιλά ενώ στις θηλυκές το βάρος κυμαίνεται από τα 9,5 μέχρι τα 10 κιλά.

Έχουν μακριά πλακουτσωτή μύτη, δυνατά πόδια και κοντή φουντωτή ουρά που κοιτά προς το κεφάλι. Το χρώμα τους μπορεί να είναι καφέ-άσπρο, μαύρο-καφέ-άσπρο, μαύρο-άσπρο κι άλλοι συνδυασμοί.

Παραπομπές 

Φυλές σκύλων
Φυλές σκύλων της Διεθνούς Κυνολογικής Ομοσπονδίας
Ερριέττα Μέντελ

H Ερριέττα Μέντελ, γερμ. Errietta Mendel (31 Ιουλίου 1833 - 12 Νοεμβρίου 1891) από τον Οίκο του Μέντελ ήταν ηθοποιός και έγινε η πρώτη (μοργανατική) σύζυγος του Λουδοβίκου-Γουλιέλμου διαδόχου του δούκα στη Βαυαρία.

Βιογραφία
Ήταν κόρη του Άνταμ Μέντελ και της Άννας-Σοφίας Μύλλερ. Λέγεται ότι η οικογένειά της είχε Εβραϊκή καταγωγή, πάντως μετά από αιώνες είχαν γίνει Προτεστάντες. Έγινε ηθοποιός στο "Θέατρο της Αυλής του Μεγάλου Δούκα της Έσσης". 

Ο Λουδοβίκος-Γουλιέλμος ήταν ο πρωτότοκος γιος του δούκα στη Βαυαρία και εξάδελφος του Μαξιμιλιανού Β΄ της Βαυαρίας. Η αδελφή του Ελισάβετ είχε παντρευτεί τον Φραγκίσκο-Ιωσήφ αυτοκράτορα της Αυστρίας. Ωστόσο έκανε σχέση με την Ερριέττα και απέκτησαν μία νόθη κόρη το 1858, τη Μαρία. Όταν η Ερριέττα έμεινε πάλι έγκυος, κανονίστηκε ένας γάμος. Επειδή ο γάμος θα ήταν μοργανατικός, ο Λουδοβίκος-Γουλιέλμος παραιτήθηκε από τη διαδοχή (9 Μαρτίου 1859) και δύο μήνες μετά γεννήθηκε ο γιος τους. Στην Ερριέττα δόθηκε ο τίτλος της βαρόνης του Βάλλερζεε (19 Μαΐου 1859) και ο γάμος έγινε στο Άουγκσμπουργκ της Βαυαρίας (28 Μαΐου 1859). Τα παιδιά έλαβαν τον τίτλο του βαρόνου/βαρόνης του Βάλλερζεε και η Ερριέττα έπρεπε για τον γάμο να γίνει Καθολική.

Ο γιος τους απεβίωσε λίγους μήνες μετά (1 Αυγούστου 1859) και η Ερριέττα το 1891 σε ηλικία 58 ετών από καρκίνο της μήτρας. Τον επόμενο χρόνο ο Λουδοβίκος Γουλιέλμος έκανε δεύτερο γάμο.

Οικογένεια
Παντρεύτηκε το 1859 τον Λουδοβίκο-Γουλιέλμο των Βίττελσμπαχ δούκα στη Βαυαρία και είχε τέκνο:
 Μαρία 1858-1940, παντρεύτηκε πρώτα τον Γεώργιο Λάρις κόμη του Μέννιχ και μετά τον Όθωνα Μπρουκς.
 Κάρολος-Εμμανουήλ 1859, απεβ. νήπιο.

Πηγές
 Countess Marie Larisch, My Past, G. P. Putnam's Sons, New York & London, 1913. Ghostwritten by Maude Mary Chester ffoulkes
 Brigitte Sokop, Jene Gräfin Larisch, Böhlau, Wien 1985, 4. ed., 2006, ISBN 3-205-77484-1

Μοργανατικοί γάμοι
Γερμανίδες βαρώνισσες
Αντάλιασπορ

Αντάλιασπορ είναι μια τουρκική επαγγελματική ομάδα ποδοσφαίρου που βρίσκεται στην πόλη της Αττάλειας. Τα χρώματα της λέσχης είναι κόκκινα και άσπρα. Παίζουν τους εντός έδρας αγώνες τους στο Antalya Arena. Στην Τουρκία, ο σύλλογος κέρδισε το Πρώτο Πρωτάθλημα δύο φορές το 1982 και το 1986 και τερμάτισε δεύτερος για το Τουρκικό Κύπελλο το 2000.

Ποδοσφαιρικές ομάδες Τουρκίας
Ερριέττα Μαρία του Παλατινάτου

H Ερριέττα Μαρία, (γερμ. Henriette Maria, 17 Ιουλίου 1626 - 18 Σεπτεμβρίου 1651) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε Κα Ρακούτσι.

Βιογραφία
Ήταν η τρίτη κόρη του Φρειδερίκου Ε΄ του Παλατινάτου & βασιλιά της Βοημίας και της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας.

Οικογένεια
Παντρεύτηκε το 1651 τον Σιγισμούνδο Ρακούτσι, αδελφό του Γεώργιου Β΄ Ρακούτσι, πρίγκιπα της Τρανσυλβανίας. Δεν απέκτησαν απογόνους.

Πηγές
 Purcell, Brennan C. (2003), The Winter King: Frederick V of the Palatinate and the Coming of the Thirty Years' War, London: Ashgate, ISBN 0-7546-3401-9

Οίκος του Βίττελσμπαχ
Αλέξανδρος Χρυσάφης

Ο Αλέξανδρος Χρυσάφης (Σέρρες, 15 Νοεμβρίου 1962) είναι Έλληνας πολιτικός, Δήμαρχος Σερρών από την 1η Σεπτεμβρίου 2019 και πρόεδρος του Διοικητικού Συμβουλίου του Αυτοκινητοδρομίου Σερρών από τις 19 Ιανουαρίου 2022. Επιπλέον, διατελεί μέλος του ΔΣ της ΚΕΔΕ και πρόεδρος της επιτροπής της για το μεταναστευτικό.

Πολιτική 

Έχει συμμετάσχει ως υποψήφιος βουλευτής με την Νέα Δημοκρατία στις βουλευτικές εκλογές του 2007 και του 2009. Την περίοδο 2002 - 2006 διετέλεσε πρόεδρος του Επιμελητηρίου Σερρών. Κατά τις δημοτικές εκλογές του 2019 εξελέγη Δήμαρχος Σερρών, κυριαρχώντας του Στέφανου Φωτιάδη στον δεύτερο γύρο των εκλογών με ποσοστό 58,03%.

Παραπομπές 

Δήμαρχοι Σερρών
Αθλητισμός στις Σέρρες
Γιολάντα Μπαλαούρα

Η Γιολάντα Μπαλαούρα είναι Ελληνίδα ηθοποιός.

Βιογραφικό 
Γεννήθηκε και μεγάλωσε στο Καρπενήσι. Σπούδασε στη Δραματική Σχολή Θεοδοσιάδη στην Αθήνα. Ξεκίνησε την πορεία της ως ηθοποιός το 1983 συμμετέχοντας στην κινηματογραφική κωμωδία Ρόδα, τσάντα και κοπάνα Νο2 υποδυόμενη μία μαθήτρια. Το 1985 έκανε το τηλεοπτικό της ντεμπούτο στην κωμική σειρά του Γιάννη Δαλιανίδη Τα λιονταράκια του κυρ Ηλία έχοντας έναν από τους πρωταγωνιστικούς ρόλους αυτόν της Ηρώς. Ακολούθησαν συμμετοχές σε εννέα βιντεοταινίες από το 1985 μέχρι το 1989. Την ίδια περίοδο συμμετείχε στον κινηματογράφο στις ταινίες Τηλεκανίβαλοι και Γάμος στο περιθώριο. Το 1990 έπαιξε στην τηλεοπτική σειρά Η αναγέννηση ενός έθνους στο ρόλο της Μαρίας. Το 1992 έπαιξε στη σειρά εποχής του Mega Channel Οι φρουροί της Αχαΐας ενώ τις σεζόν 1992-1994 υποδύθηκε τη Τζόι Παπαγιάννη στην καθημερινή σειρά του ίδιου καναλιού Παράλληλοι δρόμοι. Ακολούθησαν έκτακτες τηλεοπτικές εμφανίσεις στις σειρές Οι Απαράδεκτοι, Χάι Ροκ, Ο χήρος η χήρα και τα χειρότερα, Μάνα είναι μόνο μία και Μαγική νύχτα. Τη σεζόν 1994-1995 έλαβε μέρος στη σειρά Cherchez la femme ενώ ακολούθησε η κωμική σειρά Τζιν και Τσέρρυ την επόμενη σεζόν. Τη σεζόν 1997-1998 έπαιξε μαζί με την Κατιάνα Μπαλανίκα και το Ζαχαρία Ρόχα στην κωμική σειρά Δανεικός πατέρας στον ANT1.

Το 2004 συμμετείχε στην κωμική σειρά Το πιο γλυκό μου ψέμα. Τη σεζόν 2004-2005 έλαβε μέρος σε τέσσερις τηλεοπτικές σειρές. Από τη μία ήταν μέρος του καστ των σειρών Άνω κάτω τελεία και Ξέχασέ με ενώ έκανε guest εμφανίσεις στις σειρές Εραστής Δυτικών Προαστίων και Κανείς δε λέει σ' αγαπώ. Ένας από τους πιο γνωστούς τηλεοπτικούς της ρόλους ήταν αυτός της Ελπίδας Ματσούκα στην κωμική σειρά του Mega Channel Η Πολυκατοικία. Εντάχθηκε στο καστ της σειράς τον Δεκέμβριο του 2008 και αποχώρησε λίγο πριν το τέλος του δεύτερου κύκλου το 2010. Το 2010 έλαβε μέρος στην κωμωδία Ζητείται ψεύτης. Από το 2011 μέχρι το 2012 έκανε έκτακτες εμφανίσεις στην κωμική σειρά Με λένε Βαγγέλη.   

Στην τηλεόραση έχει εμφανιστεί στις σειρές Τα λιονταράκια του κυρ Ηλία, Κουφώματα, Η αναγέννηση ενός έθνους, Αξιότιμοι κύριοι, Ζητείται σίριαλ, Οικογένεια Μουσαμά, Οι φρουροί της Αχαΐας, Παράλληλοι δρόμοι, Οι Απαράδεκτοι, Χάι Ροκ, Ο χήρος η χήρα και τα χειρότερα, Μάνα είναι μόνο μία, Cherchez la femme, Μαγική νύχτα, Τζιν και Τσέρρυ, Εκείνες κι εγώ, Σοφία Ορθή, Δανεικός πατέρας, Οι άντρες δεν υπάρχουν πια, Το σημάδι του έρωτα, Ζευγάρια, Το πιο γλυκό μου ψέμα, Εραστής Δυτικών Προαστίων, Άνω κάτω τελεία, Ξέχασέ με, Κανείς δε λέει σ' αγαπώ, Έλα να αγαπηθούμε, Επτά Θανάσιμες Πεθερές, Τα κορίτσια του μπαμπά, Η Πολυκατοικία, Με λένε Βαγγέλη, Τα Καλύτερά μας χρόνια, Μην Αρχίζεις τη Μουρμούρα, Η τούρτα της μαμάς, Τρία Μίλια, στΟργή.      

Από το 2011 μέχρι σήμερα συνεργάζεται ως ηθοποιός και συνεργάτης με το Κρατικό Θέατρο Βορείου Ελλάδος στη Θεσσαλονίκη παίζοντας σε διάφορες θεατρικές παραστάσεις.

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Αλέξανδρος Γιακούποβιτς

Ο Αλέξανδρος Γιακούποβιτς είναι Έλληνας, με οικογενειακές ρίζες από τη Βοσνία γεννημένος στη Γαλλία, πρωταθλητής της αντισφαίρισης. Τον Οκτώβριο του 2015 ανακοίνωσε το τέλος της καριέρας του και τον Δεκέμβριο του ίδιου έτους τιμωρήθηκε με ισόβιο αποκλεισμό από το επαγγελματικό τένις για πέντε παράνομες ενέργειες που δεν ανακοινώθηκαν.

Ο πατέρας του ήταν Βόσνιος και η μητέρα του Ελληνίδα, ενώ ξεκίνησε την αντισφαίριση από μικρή ηλικία για να γίνει επαγγελματίας στα 17 του. Σε ατομικό επίπεδο έφτασε στο νούμερο 464 (9 Μαρτίου 2009) της παγκόσμιας κατάταξης και στα διπλά στο νούμερο 267 (17 Νοεμβρίου 2008).

Στο Πανελλήνιο πρωτάθλημα ήταν πρώτος στο απλό το 2003, το 2006, το 2008, το 2009, το 2011, το 2012, και το 2013, δεύτερος το 2002, το 2010 και το 2015. Στο διπλό αντρών ήταν δεύτερος το 2001 και το 2008.

Αγωνίστηκε για την Εθνική Ελλάδα στο Κύπελλο Ντέιβις από το 2002 έως το 2014 σε 12 διοργανώσεις με ρεκόρ 21 νίκες και 28 ήττες

Παραπομπές 

Έλληνες αθλητές της αντισφαίρισης
Λατρεία μποτών

Η λατρεία μποτών (αγγλ: Boot worship) είναι ο υπέρμετρος θαυμασμός για τις μπότες στο BDSM, που συνήθως πραγματοποιείται ενώ τα υποδήματα φοριούνται από τον κυρίαρχο σύντροφο.

Σχετίζεται με τη λατρεία των ποδιών με έναν παράγωγο τρόπο, αφού ο θαυμασμός αυτός μπορεί στη πραγματικότητα να αποδοθεί στην εγγύτητα των μποτών με τον/την αφέντη/αφέντρα.

Στην "λατρεία των μποτών", η ταπείνωση ανεβαίνει ένα σκαλί παραπάνω. Ο υποτακτικός/ή λατρεύει ηθελημένα τις μπότες του κυρίαρχου συντρόφου του/της, και συχνά χωρίς καν να του/της ζητηθεί. Η ευλάβεια για τα υποδήματα που περιβάλλει τα πόδια του κυρίαρχου συντρόφου, είναι μερικές φορές μία έκφραση ακραίας αφοσίωσης και αξιοπιστίας και άλλες φορές είναι μία ξεκάθαρη αποδοχή της κατωτερότητας ή της ήττας και κάποιες φορές είναι όλα τα παραπάνω ταυτόχρονα.

Συνεπώς, η λατρεία μποτών μπορεί να περιλαμβάνει την εισπνοή ή την οσμή από φορεμένες μπότες, καθώς και το γλείψιμο, το φίλημα ή το καθάρισμα της εξωτερικής όψης τους. Μερικές φορές, μπορεί να εκτελεσθεί και το γυάλισμα της μπότας.

Άλλες φορές, ο κυρίαρχος θα πνίξει τον υποτακτικό μέσω της εισαγωγής των ποδιών με τις φορεμένες μπότες στο στόμα του υποτακτικού. Ο κυρίαρχος μπορεί επίσης να κλωτσήσει τον υποτακτικό ενώ φοράει τις μπότες. Ο κυρίαρχος μπορεί επιπλέον να αναγκάσει τον υποτακτικό να φάει φαγητό το οποίο είναι λιωμένο από τις μπότες ή το φαγητό που έχει κολλήσει στο κάτω μέρος τους. Οι μπότες χρησιμοποιούνται επίσης και για την πρακτική του ballbusting.

Παραπομπές 

BDSM ορολογία
Μαργαρίτα της Αυστρίας

H Μαργαρίτα, (γερμ. Margarita von Österreich-Toskana von Habsburg-Lothringen, 8 Μαΐου 1894 - 21 Ιανουαρίου 1986) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Τοσκάνης και με το γάμο της έγινε Μαρκησία του Μάρκιο.

Βιογραφία
Η Μαργαρίτα Ραϊνερία Μαρία Αντωνία Μπλάνκα (Λευκή) Λεοπολδίνα Βεατρίκη Άννα Ιωσηφίνα ήταν η τρίτη κόρη του Λεοπόλδου Σαλβαδόρ, Αρχιδούκα της Αυστρίας-Τοσκάνης, και της Μπλάνκας των Βουρβόνων-Ισπανίας, κόρης του Κάρλος, Δούκα της Μαδρίτης.

Οικογένεια
Παντρεύτηκε το 1937 τον Φραντσέσκο Μαρία Ταλιάνι, Μαρκήσιο του Μάρκιο (1887-1968). Δεν απέκτησαν απογόνους.

Πηγές
 Hamann, Brigitte. The Habsburgs: a biographical dictionary. Ueberreuter, 1988. ISBN 3800032473.
 Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
 Mateos Sainz de Medrano. Ricardo. An Unconventional Family. Royalty Digest, Vol 4, N 1. July 1994.
 McIntosh, David. The Unknown Habsburgs. Rosvall Royal Books, 2000. ISBN 91-973978-0-6

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Ασσούντα της Αυστρίας

H Ασσούντα, (γερμ. Assunta von Österreich-Toskana von Habsburg-Lorraine, 10 Αυγούστου 1902 - 24 Ιανουαρίου 1993) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας-Τοσκάνης.

Βιογραφία
Η Ασσούντα Αλίκη Φερδινανδίνη Λευκή Λεοπολδίνα Μαργαρίτα Βεατρίκη Ραφαέλα Μιχαέλα Φιλομένα ήταν η πέμπτη κόρη του Λεοπόλδου Σαλβαδόρ, αρχιδούκα της Αυστρίας-Τοσκάνης, και της Λευκής των Βουρβόνων-Ισπανίας, κόρης του Κάρλος της Μαδρίτης.

Οικογένεια
Παντρεύτηκε το 1939 τον Γιόζεφ Χόπφινγκερ (1905-1992), Εβραίο ιατρό πολωνικής καταγωγής, και είχε τέκνα:
 Μαρία Τερέζα γενν. 1940, παντρεύτηκε πρώτα τον Εδουάρδο Ιωσήφ Χέτσκο και μετά τον Ανάτολε Φέρλετ. Έχει δύο παιδιά.
 Ιουλία Ελισάβετ Μαρία-Ασσούντα γενν. 1942, παντρεύτηκε πέντε φορές και έχει τρία παιδιά.

Διαζεύχθηκαν το 1950. Η Ασσούντα απεβίωσε 91 ετών.

Πηγές
 Harding, Bertita. Lost Waltz: A Story of Exile. Bobbs-Merrill, 1944. ASIN: B0007DXCLY
 McIntosh, David. The Archduchess From Texas. The European Royal History Journal. V 7.2, April 2004.
 McIntosh, David. The Unknown Habsburgs. Rosvall Royal Books, 2000. ISBN 91-973978-0-6

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Άννα Καρλόττα της Λωρραίνης

H Άννα Καρλόττα (γαλλ. Anne-Charlotte de Lorraine, 17 Μαΐου 1714 - 7 Νοεμβρίου 1773) από τον Οίκο της Λωρραίνης ήταν κόρη του Δούκα της Λωρραίνης. Έγινε ηγουμένη στο Αββαείο του Ρεμιρμόν.

Βιογραφία
Ήταν η δεύτερη κόρη του Λεοπόλδου, Δούκα της Λωρραίνης, και της Ελισάβετ Καρλόττας των Βουρβόνων, κόρη του Φιλίππου Α΄ της Ορλεάνης. 

Γεννήθηκε στο Κάστρο του Λυνεβίλ, καθώς η πρωτεύουσα της Λωρραίνης, το Νανσύ, ήταν κατειλημμένο από τον Γαλλικό στρατό του Λουδοβίκου ΙΔ΄ (θείου της μητέρας της) λόγω του Πολέμου της Ισπανικής Διαδοχής. Έλαβε το όνομα της μητέρας της. Το 1719 το Κάστρο του Λυνεβίλ καταστράφηκε σοβαρά από πυρκαγιά.

Το 1738 έγινε ηγουμένη στο πολύτιμο Αββαείο του Ρεμιρμόν. Πιο πριν εκεί ήταν επίτιμη ηγουμένη η αδελφή της Ελισάβετ Καρλόττα, που απεβίωσε 11 ετών. Το αββαείο είχε στενές συνδέσεις με τον Οίκο της. Η τοποθέτησή της προκάλεσε αντιδράσεις, διότι το πριγκιπάτο-αββαείο κατείχε έναν μεγάλο αριθμό πόλεων και ήταν στη δικαιοδοσία του Πάπα. Αργότερα η Άννα Καρλόττα αποφάσισε να κτίσει ένα πολυτελές ανάκτορο για το αββαείο.

Πηγές
 Christensen, Martin K. I. "Women in Power 1700-1740". Retrieved 2 March 2010.

Παραπομπές 

Οίκος της Λωρραίνης
Εθνικό Πάρκο Λαχέμαα

Το Εθνικό Πάρκο Λαχέμαα βρίσκεται στην βόρεια Εσθονία 70 χιλιόμετρα ανατολικά της πρωτεύουσας Ταλίν.Βόρεια του πάρκου βρίσκεται ο Φιλανδικός κόλπος και νότια ο αυτοκινητόδρομος Ταλίν-Νάρβα.Η έκτασή του καλύπτει 725 τ.χλμ. (συμπεριλαμβανομένων 250,9 τ.χλμ.θάλασσας).Ήταν η πρώτη περιοχή που χαρακτηρίστηκε ως εθνικό πάρκο στα πλαίσια της πρώην Σοβιετικής Ένωσης.Είναι το μεγαλύτερο πάρκο στην Εσθονία και ένα από τα μεγαλύτερα εθνικά πάρκα της Ευρώπης.

Ιστορία 

Το όνομα Λαχέμαα προέρχεται από το πιο μελετημένο τμήμα της ακτής της βόρειας Εσθονίας, όπου τέσσερις μεγάλες χερσονήσοι (Juminda, Pärispea, Käsmu και Vergi) χωρίζονται μεταξύ τους από τέσσερις κόλπους.Η ονομασία Λαχέμαα μεταφράζεται ως η 'Γη των κόλπων'.

Το εθνικό πάρκο ιδρύθηκε το 1971 και είναι ένα από τα κύρια τουριστικά αξιοθέατα στην Εσθονία. Πολλές εταιρείες προσφέρουν πακέτα ημερήσιας εκδρομής από το Τάλιν.Αρκετοί είναι και αυτοί που επιλέγουν να εξερευνήσουν το πάρκο μόνοι τους.

Πριν από το 1991, η Σοβιετική Ένωση χρησιμοποιούσε μια μεγάλη μυστική υποβρύχια βάση στο Hara.Η βάση χτίστηκε τη δεκαετία του 1950 κατά τη διάρκεια του Ψυχρού Πολέμου. Τα ερείπια αυτής της πρώην σοβιετικής βάσης υποβρυχίων βρίσκονται τώρα εξ ολοκλήρου στο πάρκο Λαχέμαα κοντά στον ομώνυμο φάρο Λαχέμαα.

Γεωγραφία 

Με δάση να καλύπτουν πάνω από το 70% του Εθνικού Πάρκου Λαχέμαα, η περιοχή έχει πλούσια χλωρίδα και πανίδα.Το τοπίο έχει πολλά ανυψωμένα έλη, συμπεριλαμβανομένου του 7.000 ετών Laukasoo.Το πάρκο περιλαμβάνει πολλά μονοπάτια τα οποία είναι γεμάτα άγρια ζώα.Κάποια από τα ζώα αυτά είναι αγριόχοιροι, κόκκινα ελάφια, λύκοι, αρκούδες και λύγκες.Η ακτή είναι καλυμμένη με βράχια και ογκόλιθους, και χρησιμοποιείται κάθε χρόνο από γερανούς ως ενδιάμεσο σταθμό στο δρόμο τους προς το Βόσπορο και την Αίγυπτο.

Υπάρχουν τέσσερα αρχοντικά που βρίσκονται στο εθνικό πάρκο, το Palmse manor, το γραφικό αρχοντικό Vihula, το Kolga manor, και το μπαρόκ Sagadi Manor, φημισμένο αρχοντικό της Εσθονίας που μαζί με τα άλλα τρία αποτελούν μια από τις πιο ασυνήθιστες ομάδες αρχοντικών στο η χώρα.

Παραπομπές 

 "Take a Look Inside These Abandoned Submarines & Bases"
 Lahemaa National Park: from coastal drumlins to Kõrvemaa 
  The Baltic coast 
  Sagadi Manor

Δείτε επίσης 

 Τάλιν
 Φιλανδικός Κόλπος
 Ρουχνού

Εθνικά πάρκα της Ευρώπης
Γεωγραφία της Εσθονίας
Ματθίλδη της Βουλώνης, δούκισσα της Βραβάντης

H Ματθίλδη, γερμ. Matilda/Maud de Boulogne d eLorraine (1170 - 16 Οκτωβρίου 1210) από τον Οίκο της Λωρραίνης ήταν κόρη του κόμη της Βουλώνης και με τον γάμο της έγινε δούκισσα της Βραβάντης.

Βιογραφία
Ήταν η δεύτερη κόρη του Ματθαίου κόμη της Βουλώνης ως συζύγου της Μαρίας Α΄ των Μπλουά, κόρης του Στεφάνου της Αγγλίας.

Οικογένεια
Παντρεύτηκε το 1179 τον Ερρίκο Α΄ των Ρέγκιναρ δούκα της Βραβάντης και είχε τέκνα:
 Μαρία π. 1190-1260, παντρεύτηκε πρώτα τον Όθωνα Δ΄ των Γουέλφων βασιλιά της Γερμανίας και μετά τον Γουλιέλμο Α΄ κόμη της Ολλανδίας.
 Αδελαΐδα γενν. π. 1190, παντρεύτηκε πρώτα τον Άρνολντ Γ΄ κόμη του Λουν/Λουτς, έπειτα τον Γουλιέλμο Ι΄ κόμη του Ωβέρν και μετά τον Άρνολντ του Βάζεμαελε.
 Μαργαρίτα 1192-1231, παντρεύτηκε τον Γκέρχαρτ Γ΄ των Βάσενμπερκ κόμη του Γκέλντερς.
 Ματθίλδη π. 1200-1267, παντρεύτηκε πρώτα τον Ερρίκο ΣΤ΄ των Γουέλφων παλατινό κόμη του Ρήνου και έπειτα τον Φλόρις Δ΄ κόμη της Ολλανδίας.
 Ερρίκος Β΄ 1207-1248, δούκας της Βραβάντης & Λοτιέ.
 Γοδεφρείδος 1209-1254, κύριος του Γκάεσμπεεκ.

Πηγές
 The Lais of Marie de France. Translated by Burgess, Glyn S.; Busby, Keith. Penguin. 1986.
 Pollock, M.A. (2015). Scotland, England and France after the Loss of Normandy, 1204-1296. The Boydell Press.
 McDougall, Sara (2017). Royal Bastards: The Birth of Illegitimacy, 800-1230. Oxford University Press.

Παραπομπές

Οίκος της Λωρραίνης